**Erkölcstan 6. évfolyam**

**Osztályozó vizsga/javítóvizsga követelményei**

|  |
| --- |
| **Témakör** |
| **Téma: Test és lélek**  **Kulcsfogalmak/ fogalmak**  szellemi képesség, szükséglet, fejlődés, fogyatékosság, figyelmesség, elfogadás, lelkiismeret |
| **Téma: Kapcsolat, barátság, szeretet**  **Kulcsfogalmak/ fogalmak**  közömbösség, megértés, hajlandóság, bátorság, tisztelet, harag, megbocsátás, együttműködés |
| **Téma: Kortárs csoportok**  **Kulcsfogalmak/ fogalmak**  beilleszkedés, rokonszenv, ellenszenv, kirekesztés, vétség, bűn, jóvátétel, általánosítás, előítélet |
| **Téma: Társadalmi együttélés**  **Kulcsfogalmak/ fogalmak**  népcsoport, vallási közösség, társadalom, szolidaritás, anyagi, erkölcsi, szellemi értékek, felelősség, békesség, |
| **Téma: A technikai fejlődés**  **Kulcsfogalmak/ fogalmak**  fogyasztás, ökológiai lábnyom, a választás felelőssége, összhang, magántulajdon, köztulajdon |
| **Téma: A mindenség kutatása**  **Kulcsfogalmak/ fogalmak**  Természeti erő, természetfeletti erő, vallás, egyház, templom, szertartás, vallási jelkép, ima, böjt, zarándoklat, szent könyv, szent hely, tudomány, tudományos megismerés, művészet, művészi alkotás, világkép, világnézet. |

**A továbbhaladás feltételei a 6. évfolyam végén**

­ A tanuló tisztában van az egészség megőrzésének jelentőségével, és tudja, hogy maga is felelős ezért.

­ Tudatában van annak, hogy az emberek sokfélék, és elfogadja a testi és lelki vonásokban megnyilvánuló sokszínűséget, valamint az etnikai és kulturális különbségeket.

­ Gondolkodik saját személyiségjegyein, törekszik vélekedéseinek és tetteinek utólagos értékelésére.

­ Gondolkodik rajta, hogy mit tekint értéknek; tudja, hogy ez befolyásolja a döntéseit, és hogy időnként választania kell még a számára fontos értékek között is.

­ Képes különféle szintű kapcsolatok kialakítására és ápolására; átlátja saját kapcsolati hálójának a szerkezetét; rendelkezik a konfliktusok kezelésének és az elkövetett hibák kijavításának néhány, a gyakorlatban jól használható technikájával.

­ Fontos számára a közösséghez való tartozás érzése; képes átlátni és elfogadni a közösségi normákat.

­ Nyitottan fogadja a sajátjától eltérő véleményeket, szokásokat és kulturális, illetve vallási hagyományokat.

­ Érzékeli, hogy a társadalom tagjai különféle körülmények között élnek, képes együttérzést mutatni az elesettek iránt, és lehetőségéhez mérten szerepet vállal a rászorulók segítésében. Megbecsüli a neki nyújtott segítséget.

­ Tisztában van azzal, hogy az emberi tevékenység hatással van a környezet állapotára, és törekszik rá, hogy életvitelével minél kevésbé károsítsa a természetet.

­ Ismeri a modern technika legfontosabb előnyeit és hátrányait, s felismeri magán a függőség kialakulásának esetleges előjeleit.

­ Tisztában van vele, hogy a reklámok a nézők befolyásolására törekszenek, és kritikusan viszonyul a különféle médiaüzenetekhez.

­ Érti, hogy a világ megismerésének többféle útja van (különböző világképek és világnézetek), s ezek mindegyike a maga sajátos eszközeivel közelít ugyanahhoz a valósághoz.