**Irodalom 5. évfolyam**

**Az osztályozó vizsga követelményei**

A tanuló meg tud nevezni három mesetípust példákkal, és fel tud idézni három népdalt.

Különbséget tud tenni népmese és műmese között.

Meg tudja fogalmazni, mi a különbség a mese és a monda között.

El tudja különíteni a ritmikus szöveget a prózától.

Fel tud sorolni három művet Petőfitől, képes egyszerűbb jellemzést megfogalmazni János vitéz alakjáról.

Össze tudja foglalni néhány hosszabb mű cselekményét (János vitéz, A Pál utcai fiúk), meg tudja különböztetni, melyik közülük a regény és melyik az elbeszélő költemény.

Értelmesen, tagoltan, megfelelő ritmusban tud felolvasni szövegeket.

Képes az általa ismert történetek szereplőit jellemezni.

Képes néhány példa közül kiválasztani az egyszerűbb metaforákat.

Képes egyszerűbb meghatározást adni az alábbi fogalmakról: líra, epika, megszemélyesítés, dal, rím, ritmus, mítosz.

Képes művek, műrészletek szöveghű felidézésére.

Az olvasott és megtárgyalt irodalmi művek nyomán képes azonosítani erkölcsi értékeket és álláspontokat, képes megfogalmazni saját erkölcsi ítéleteit.