**Hon- és népismeret 5. évfolyam**

**Az osztályozó vizsga követelményei**

A tanuló

* váljék nyitottá a családi és közösségi értékek befogadására;
* becsülje meg szűkebb lakókörnyezetének épített örökségét, természeti értékeit, helyi hagyományait;
* önálló néprajzi gyűjtés nyomán, digitális archívumok tanulmányozásával mutassa be szülőföldje hagyományos értékeit.
* becsülje meg az idősebb családtagok tudását, legyen nyitott a korábbi nemzedékek életmódjának, normarendszerének megismerésére, elfogadására;
* ok-okozati összefüggést állapítson meg az eltérő természeti környezet és a különböző tájakon élő emberek eltérő életmódja között.
* megállapításaiban mutasson rá a néphagyományok közösségformáló, közösségmegtartó erejére;
* szöveges és képi források, digitalizált archívumok elemzése, feldolgozása alapján önálló előadásokat hozzon létre, csoportos szerepjáték során reprodukálja a megismert szokásokat;
* meghatározott helyzetekben alkosson önálló véleményt, a társak véleményének meghallgatását követően bírálja felül álláspontját , értékelje át döntéseit.
* lássa meg az összefüggést a szülőföldhöz kötődés kialakulása és a lokális értékek megismerése között
* életkorának megfelelő önálló alkotás keretében jelenítse meg a magyar tudomány és kultúra eredményeit, a hungarikumokat;
* tartsa tiszteletben más kultúrák értékeit.