**Német nyelv 6. évfolyam**

**Az osztályozó vizsga követelményei**

**A tanuló**

meséljen el egy rövid, személyes történetet egyszerű nyelvi eszközökkel, önállóan, a cselekményt lineárisan összefűzve;

írjon rövid, egyszerű, összefüggő szövegeket a tanult nyelvi szerkezetek felhasználásával az ismert szövegtípusokban, az ajánlott tématartományokban;

értelmezze az életkorának megfelelő nyelvi helyzeteket hallott szöveg alapján;

kezdeményezzen kommunikációt egyszerű hétköznapi témában, kövesse, tartsa fenn és zárja le a beszélgetést egyszerű nyelvi eszközökkel

tegyen fel az életkorának megfelelő mindennapi helyzetekben a tanult nyelvi eszközökkel megfogalmazott kérdéseket, és válaszoljon a hozzá intézett kérdésekre;

* osszon meg alapvető személyes információkat magáról egyszerű nyelvi elemekkel;
* tudjon tetszést, nem tetszést, akaratot, kívánságot, tudást és nem tudást, szándékot, alapvető érzéseket, például örömöt, sajnálkozást, bánatot, elégedettséget, elégedetlenséget kifejezni

többnyire helyesen és érthetően fejezze ki magát ismerős és gyakori alapvető helyzetekben, akár telefonon vagy digitális csatornákon is, az ismert nyelvi eszközök segítségével.

találkozzon az érdeklődésének megfelelő, akár autentikus szövegekkel elektronikus/digitális csatornákon, tanórán kívül is.

értse meg a szintjének megfelelő, nonverbális vagy vizuális eszközökkel támogatott célnyelvi óravezetést és utasításokat, kérdéseket;

készítsen papíralapú vagy IKT-eszközökkel segített írott projektmunkát önállóan vagy kooperatív munkaformákban;

ismerjen szavakat, szókapcsolatokat a célnyelven a témakörre jellemző, életkorának és érdeklődésének megfelelő, más tudásterületen megcélzott tartalmakból.

ismert nyelvi fordulatok segítségével jellemezzen röviden képet, segítő tanári kérdések alapján;

oldjon meg változatos, kognitív kihívást jelentő szóbeli és írásbeli feladatokat önállóan vagy kooperatív munkaformában, a tanult nyelvi eszközökkel, szükség szerint tanári segítséggel;

értelmezze az életkorának és nyelvi szintjének megfelelő, egyszerű hangzószövegben a tanult nyelvi elemeket;

alkalmazza az életkorának és nyelvi szintjének megfelelő hangzó szöveget a változatos nyelvórai tevékenységek és a feladatmegoldás során;

alkalmazza az életkorának és nyelvi szintjének megfelelő írott, nyomtatott vagy digitális alapú szöveget a változatos nyelvórai tevékenységek és feladatmegoldás során;

nem értés esetén kérje a meg nem értett kulcsszavak vagy fordulatok ismétlését vagy betűzését

a tanórán kapcsolódjon be az interakciót igénylő nyelvi tevékenységekbe, abban társaival közösen vegyen részt, a begyakorolt nyelvi elemeket tanári segítséggel a játék céljainak megfelelően alkalmazza;

ismerje a célnyelv főbb jellemzőit;

kövesse a célnyelvi normához illeszkedő kiejtést és intonációt a tanult nyelvi elemekben;

alkalmazza a tanult nyelvi funkciókat társalgás megkezdéséhez, fenntartásához és befejezéséhez;

digitális eszközöket és felületeket is használjon nyelvtudása fejlesztésére;

oldjon meg játékos és változatos írásbeli feladatokat rövid szövegek szintjén;

nyelvtanulási céljainak eléréséhez társaival párban és csoportban működjön együtt;

nyelvi haladását többnyire tudja felmérni

találkozzon célnyelvi országismereti tartalmakkal;

ismerje meg a célnyelvi országok jellemzőit és kulturális sajátosságait;

használja a célnyelvi kultúrákhoz kapcsolódó tanult nyelvi elemeket

használja a célnyelvet életkorának és nyelvi szintjének megfelelő aktuális témákban és a hozzájuk tartozó szituációkban;

találkozzon a célnyelvi, életkorának és érdeklődésének megfelelő hazai és nemzetközi legfőbb hírekkel, eseményekkel.

hallgasson az érdeklődésének megfelelő autentikus szövegeket elektronikus, digitális csatornákon, tanórán kívül is, szórakozásra vagy ismeretszerzésre;

a nyomtatott vagy digitális alapú írott szöveget használja fel szórakozásra és ismeretszerzésre;

találkozzon életkorának és nyelvi szintjének megfelelő célnyelvi szórakoztató tartalmakkal;

használja fel a célnyelvet szórakozásra és játékos nyelvtanulásra.

találkozzon az érdeklődésének megfelelő, akár autentikus szövegekkel elektronikus/digitális csatornákon, tanórán kívül is;

találkozzon életkorának és nyelvi szintjének megfelelő célnyelvi ismeretterjesztő tartalmakkal.