**Ének-zene 6. évfolyam**

**Osztályozó vizsga/javítóvizsga követelményei**

|  |
| --- |
| **Témakör** |
| **Téma: Zenei reprodukció – Éneklés**  Magyar népzene: válogatás régi rétegű és új stílusú népdalokból. Jeles napok és ünnepi szokások dallamai. Dél- Dunántúli népdalok éneklése. Magyar történeti énekek: históriás énekek, kuruc kori dalok, az 1848–49-es szabadságharc dalai.  Más népek dalai, a műzene tonális és funkciós zenei nyelvének megismerését segítve.  Többszólamúság: kánonok.  A dalanyag tiszta, kifejező, éneklése, kiscsoportos és egyéni előadásmódban, törekvés a stílusos éneklésre.  **Kulcsfogalmak/ fogalmak**  Régi és új stílusú népdal, históriás ének, kuruc kori dal, kórusmű. |
| **Téma: Zenei reprodukció – Generatív (önállóan és/vagy csoportosan alkotó), kreatív zenei tevékenység**  Ritmus, metrum:  Kreatív gyakorlatok változatos ritmusképletekkel, verssorok ritmizálása, osztinátó.  6/8, 3/4 helyes hangsúlyozása, páros-páratlan metrumok váltakozásának megéreztetése mozgásos gyakorlatokkal.  Egyszerű, stilizált tánclépésekből lépéssor kombinálása régi korok zenéjéhez.  Dallami improvizáció:  Adott ritmus motívumra dallamvariációk pentachordokkal, dúdolással, szolmizálva.  Zenei forma alkotása visszatérő elemekkel (rondó, variáció).  Változatos ritmusképletek használata.  Dallami és harmóniai rögtönzés a tanult zenei elemek alkalmazásával.    **Kulcsfogalmak/ fogalmak**  Hatnyolcad, dúr, moll, tercmenet, zenei periódus, visszatérő forma, rondó, dallami variáció, szekvencia. |
| **Téma: Zenei reprodukció – Felismerő kottaolvasás, zeneelméleti alapismeretek**  Zeneelméleti ismeretek bővítése az előkészítés – tudatosítás – gyakorlás/alkalmazás hármas egységében.  Ritmikai elemek, metrum: új ütemfajták: 6/8, 3/8, felütés, csonka ütem, triola.  Dallami és harmóniaelemek: fi, szi, ta, dúr és moll hangsorok.  A módosító jelek (kereszt, bé, feloldójel) használata.  Hangközök: kis és nagy szekund, kis és nagy terc.  Abszolút hangnevek.  Zenei előadásra vonatkozó jelzések: tempójelzések és dinamikai jelek.  Ütemfajták, felütés, ritmikai elemek megkülönböztetése és egyszerűbb ritmusgyakorlatok során reprodukálása.  **Kulcsfogalmak/ fogalmak**  6/8, 3/8, felütés, csonka ütem, triola, dúr és moll hangsor, abszolút hangnevek, vezetőhang, kis és nagy szekund, kis és nagy terc, basszuskulcs, allegro, andante, mezzoforte, pianissimo, piano, forte. |
| **Téma: Zenei befogadás – Befogadói kompetenciák fejlesztése**  Korábbi tevékenységek folytatása, elmélyítése.  Hangszínhallás és többszólamú hallás készség fejlesztése:  énekes hangfajok ismerete (szoprán, mezzo, alt, tenor, bariton, basszus),  Formaérzék fejlesztése:  visszatéréses kéttagú forma, triós forma, rondó forma, variációs forma.  A zeneirodalmi példák befogadását segítő kiegészítő ismeretek: a zenei befogadást segítő legszükségesebb elméleti ismeretek, lexikális adatok (népzenéhez kapcsolódva, pl. népszokások, néphagyomány, a szöveg jelentése; a komolyzene befogadásához kapcsolódva, pl. zenetörténeti ismeretek, zeneszerzői életrajz megfelelő részei, a megismert zeneművek műfaja és formája).  A hangszerek megkülönböztetése és azonosítása a következő szempontok szerint: dallamhangszer, ritmushangszer, műzenei és népi hangszer.  Szemléltetéssel a különböző zenei formák felismerése.  Tájékozottság a szemelvények történeti korával, a zeneszerző életével, a művek műfajával és formájával kapcsolatban  .  **Kulcsfogalmak/ fogalmak**  Hangköz, formai egység (dallamfordulat, dalforma, zenei mondat, variációs forma, triós forma és rondó forma), szimfónikus zenekar hangszerei. |
| **Téma: Zenei befogadás – Zenehallgatás**  Az énekes anyaghoz kapcsolódó eredeti népzenei felvételek meghallgatása, ezek művészi szintű adaptációi mai autentikus előadóktól.  Magyar történeti énekek.  Más népek zenéje.  Zeneirodalmi szemelvények a stílusérzék fejlesztéséhez – a bécsi klasszika zeneirodalmából.  Kodály- Bartók zenéje.  Zeneirodalmi szemelvények a zeneirodalom széles spektrumából válogatva:  vokális művek, hangszeres művek – szerenád, divertimento, szimfónia tétel (triós forma, rondó forma), hangszeres művek (variáció, versenymű), daljáték/operarészletek.  A zeneirodalom gazdagságának, műfaji sokszínűségének megismerése.  A művek megismerésén, elemzésén keresztül a kultúrabefogadás szándékának erősítése (pl. hangverseny-látogatás motivációs szerepének felhasználásával).  **Kulcsfogalmak/ fogalmak**  Dal, daljáték, opera, szerenád, divertimento, versenymű, szimfónia, históriás ének, lant, kuruc dal. |

**A továbbhaladás feltételei a** **6. évfolyam végén**

**­** Az énekes anyagból 10 dalt (5 magyar népdal, 3 történeti ének, 2 műdal) és zenei szemelvényt emlékezetből énekelnek stílusosan és kifejezően egyénileg is.

­ A tanult zenei elemeket felismerik. Ritmikai elemek, metrum: új ütemfajták: 6/8, 3/8, és triola. Dallami és harmóniaelemek: fi, szi, ta, dúr és moll hangsorok.

­ A módosító jelek (kereszt, bé, feloldójel) használata.

­ Hangközök: kis és nagy szekund, kis és nagy terc.

­ Zenei előadásra vonatkozó jelzések: tempójelzések és dinamikai jelek.

­ Képesek egy-egy zenemű tartalmát közvetítő kifejezőeszközöket, megoldásokat felismerni és megnevezni. (tempó, karakter, dallam, hangszín, dinamika, formai megoldások). A zeneirodalmi példák befogadását segítő kiegészítő ismeretek: a zenei befogadást segítő legszükségesebb elméleti ismeretek, lexikális adatok (népzenéhez kapcsolódva, pl. népszokások, néphagyomány, a szöveg jelentése; a komolyzene befogadásához kapcsolódva, pl. zenetörténeti ismeretek, zeneszerzői életrajz megfelelő részei, a megismert zeneművek műfaja és formája).

­ A többször meghallgatott zeneműveket felismerik hallás után. A zenehallgatásra ajánlott, többféle stílusból, zenei korszakból kiválasztott zeneművek egy részét (min. 6 alkotás) megismerték.