**Ének-zene 8. évfolyam**

**Osztályozó vizsga/javítóvizsga követelményei**

|  |
| --- |
| **Témakör** |
| **Téma: Zeneművek/Népdalok, műdalok**  Magyar népdalok éneklése a népzene régi és új rétegéből válogatva.  Dalok éneklése alkalmakra, keresztény ünnepekre, jeles napokra.  Népdalok 20. századi vagy mai feldolgozásai.  Más népek dalai.  Ballagási dalok éneklése.  Példák a populáris zenéből.  A zenehallgatási anyaghoz kapcsolódó énekes anyag: dal- és témarészletek.  A fenti zenei példák éneklése közben az életkori sajátosságoknak megfelelő tiszta intonáció és  helyes hangképzés (szükség esetén egyénre szabott kezdőhangról), továbbá stílusos, kifejező éneklésre törekvés.  **Kulcsfogalmak/ fogalmak**  Régi és új stílusú népdalok, műdal, romantikus dal, népies műdal, rokon és más népek dalai, népdalfeldolgozás, egyházi népének, spirituálé, jazz. |
| **Téma: Zenei ismeretek/Ritmikai fejlesztés**  A tanult dalok ritmusának hangoztatása kottakép alapján.  Különböző metrikájú, egyszerű ritmusgyakorlatok alkotása és reprodukálása.  **Kulcsfogalmak/ fogalmak**  Ritmusvariációk.  A korábban tanultak elmélyítése. |
| **Téma: Zenei ismeretek/Hallásfejlesztés**  A tanult hangközök éneklése, hangoztatása változatos formákban.  Az énekelt és zenehallgatási anyaghoz kapcsolódó dallami elemek megfigyelése, megnevezése és éneklése.  **Kulcsfogalmak/ fogalmak**  Hangközök, hangsorok, hármashangzatok, dúr – moll hangzás, módosító jelek, módosított hangok |
| **Téma: Zenei ismeretek/Zenei írás-olvasás**  Módosított és módosítójel nélküli szolmizációs hangok és törzshangok ismerete.  A szolmizációs hangok és a zenei törzshangok közötti alapvető különbség értelmezése a tanult énekelt anyagokon.  Tiszta, kis- és nagy hangközök megfigyelése és megnevezése kottakép alapján, valamint felépítése adott kezdőhangra.  **Kulcsfogalmak/ fogalmak**  Hangközök, alap hármashangzatok, hangsorok, hangnemek, dúr – moll jelleg, szolmizációs hangok, abszolút hangnevek, módosító jelek, módosított hangok |
| **Téma: Zeneművek/Zenehallgatási anyag**  Az énekes anyaghoz kapcsolódó szemelvények meghallgatása, zeneirodalmi szemelvények a zeneirodalom széles spektrumából válogatva:  bécsi klasszicizmus: kamarazene,  a romantika zenéje: romantikus dal, versenymű, szimfónia, operarészlet, zongoradarabok, programzene, szimfonikus költemény,  a 20. század zenéje: kórusművek, zongoradarabok, daljáték, opera, táncjáték, kamarazene, jazz és a rock születése,  kortárs zenei művek megismerése.  A zeneirodalom gazdagságának, műfaji sokszínűségének megismerése.  A meghallgatott szemelvények felismerése.  Zenetörténeti korszakok, stílusjegyek, műfajok és formák rendszerezett ismerete.  A művek megismerésén, elemzésén keresztül a kultúrabefogadás szándékának erősítése (hangverseny-látogatás motivációs szerepének felhasználásával).  **Kulcsfogalmak/ fogalmak**  Zenei korstílusok: klasszika, romantika, 20. századi zenei irányzatok, kortárs zene  Zenei műfajok: kamarazene, versenymű, szimfónia, szimfónikus költemény, műdal, rapszódia, opera, ária, jazz, spirituálé.  Hangfürt, homofónia, polifónia, hangszerelés. |

**A továbbhaladás feltételei a** **8. évfolyam végén**

- Tudjon a magyar népzene régi és új rétegéből népdalokat énekelni kottaképről és emlékezetből szöveggel.

-Törekedjen a tiszta intonáció fejlesztésére az éneklés helyes szokásainak gyakorlásával és szolmizációs éneklésével.

-Tudjon különböző stílusú műdalokat, zenei szemelvényeket énekelni kottaképről és emlékezetből.

**­** Tudja a magyar népzene régi és új rétegeinek jellemzőit felsorolni.

- Ismerje a zenetörténeti korszakok legfontosabb ismertetőjegyeit, történelmi és kulturális hátterüket.

- Azonosítani tudja az egyes korszakokhoz tartozó zenei műfajokat és jellemzőiket.

-Kapcsolja a jellegzetes hangszereket, hangszercsoportokat a megismert népzenei és műzenei stílusokhoz/műfajokhoz.

-Tudja a tanult dalok ritmusát hangoztatni kottakép alapján.

-Képes legyen ritmusgyakorlatokat hangoztatni az új és a korábban tanult ritmuselemekkel.

-Törekedjen az énekelt és zenehallgatási anyaghoz kapcsolódó dallami elemek megfigyelésére, megnevezésére és éneklésére.

-Tudja az eddig tanult hangközöket felismerni, megnevezni kottaképről.

-Tudjon rövid dallamot átírni betűkottáról hangjegyekre.