**Német nyelv 8. évfolyam**

**Az osztályozó vizsga követelményei**

|  |  |  |  |  |
| --- | --- | --- | --- | --- |
| ***Évfolyam*** | ***Hallott szöveg értése*** | ***Beszédkészség*** | ***Olvasott szöveg értése*** | ***Íráskészség*** |
| **8. évfolyam** | A tanuló   * megérti az osztálytermi tevékenységekhez kapcsolódó tanári utasításokat; * megérti az ismert témákhoz kapcsolódó egyszerű kérdéseket és kijelentéseket; * felismeri a tanult témakörökben elhangzó szövegekben a tanult szavakat, szó- és beszédfordulatokat, és ezekből következtet a szövegek témájára, tartalmára; * követi az ismert témakörökben elhangzó szövegekben a beszélők gondolatmenetét; * képes a lényeg és néhány alapvető információ kiszűrésére az ismert témakörökben elhangzó szövegekből, részben önállóan, részben a megértést segítő, változatos feladatokra támaszkodva; * egyre önállóbban alkalmaz néhány, a megértést segítő alapvető stratégiát. | **Szóbeli interakció**  A tanuló   * kommunikálni tud egyszerű és közvetlen információcserét igénylő feladatokban ismert témákról, egyszerű nyelvi eszközökkel, begyakorolt beszédfordulatokkal; * kérdést tud feltenni kiszámítható, mindennapi helyzetekben, választ ad a hozzá intézett kérdésekre, illetve rövid párbeszédeket folytat; * megteszi az első lépéseket a célnyelv spontán módon történő használata útján; * egyre több kompenzációs stratégiát alkalmaz tudatosan a megértetés, illetve a beszédpartner megértése érdekében; * törekszik a célnyelvi normához közelítő kiejtésre, intonációra és beszédtempóra.   **Összefüggő beszéd**  A tanuló   * képes saját magáról és közvetlen környezetéről röviden, de egyre bővülő szókinccsel, egyszerű beszédfordulatok alkalmazásával, összefüggően beszélni; * be tudja mutatni munkáját egyszerű nyelvi eszközökkel; * el tud mesélni rövid, egyszerű történeteket; * meg tud fogalmazni egyszerű állításokat, összehasonlításokat, magyarázatokat, indoklásokat; * használ egyszerű nyelvtani szerkezeteket és mondatfajtákat; * összekapcsolja a szavakat, szócsoportokat, egyszerű cselekvéseket, történéseket lineáris kötőszavakkal, és kifejezi az ok-okozati összefüggések; * alkalmazza a megértést segítő legfontosabb stratégiák; * alkalmazza a célnyelvi normához közelítő kiejtést, intonációt és beszédtempót. | A tanuló   * megérti az ismerős témákról szóló rövid szövegeket; * megtalálja az alapvető információkat az egyszerű, hétköznapi szövegekben; * megérti az életkorának megfelelő témájú autentikus szövegek lényegét, képes a szövegekből az alapvető információk kiszűrésére; * elvégzi az olvasott szövegekre vonatkozó feladatokat; * kreatívan használja a készségét az olvasott szövegek megértéséhez, értelmezéséhez; * egyre tájékozottabb a célnyelvi kultúráról; * érdeklődése fokozódik a célnyelvi kultúrába tartozó irodalmi, művészeti alkotások iránt. | A tanuló   * összefüggő mondatokat ír a közvetlen környezettel kapcsolatos témákról; * az írást kommunikációs eszközként használja az egyszerű interakciókban; * képes a gondolatok kifejezésére egyszerű kötőszavakkal összekapcsolt mondatsorokban; * a nyelvismeret kreatívan alkalmazza egyszerű szövegek írására az őt érdeklő, ismert témákról; * felismeri és követi az alapvető írásbeli műfajok sajátos szerkezeti és stílusjegyeit. |